# К‑бирач-знакова

К‑бирач-знакова је алатка за бирање посебних знакова из свих инсталираних фонтова и њихово копирање у клипборд, у једном од неколико формата (обични текст, уникод или ХТМЛ).

Двокликом на знак у прегледу, или притиском на Enter, додајете знак у траку испод прегледа фонта. Ова могућност служи да бисте саставили целу реч, заправо било какву групу знакова, и копирали је изједна у клипборд.

Помоћу Преврни текст можете да обрнете редослед нанизаних знакова.

Подразумевано, знакови се додају на десном крају групе или десно од курсора. Помоћу Окрени усмерење можете обрнути ово понашање, тако да се знакови додају слева.

Знакове можете прегледати по категоријама, или брзо пронаћи одређени знак по имену. К‑бирач-знакова приказује разне податке о изабраном знаку, као што су његово уникодско име, алијаси, опште напомене и упућивања на сличне знакове.

За техничке потребе дате су и различите представе знака. К‑бирач-знакова такође садржи податке из унихана за источноазијске знакове, ради приказивања дефиниција на енглеском и различитих изговора.